Gegužės 1 d. įsigalioja Kelių eismo taisyklių (KET) patobulinimai. Atrinkome informaciją, kuri yra svarbi dviratininkams, paspirtukininkams, riedutininkams bei riedlentininkams:
- Pėstieji judėti dviračių takais, juostomis negali, išskyrus, kai kerta dviračių taką ar juostą, pereidami į kitą jų pusę. Taip pat pėstieji gali judėti dviračių taku, jei kelyje nėra šaligatvio ar pėsčiųjų tako. Šiais atvejais pėstieji turi eiti taip, kad netrukdytų dviratininkų eismui.
- Gyvenamojoje zonoje dviratininkams nebebus taikomas reikalavimas važiuoti viena eile ir kuo arčiau eismo juostos dešiniojo krašto.
- Stovėjimo aikštelėse pėstieji turi pirmumo teisę prieš transporto priemones.
Kad ir kur keliautumėte, nepamirškite pačio svarbiausio Kelių eismo taisyklių punkto:
Eismo dalyvių elgesys grindžiamas savitarpio pagarba ir atsargumu.
Sklandžių ir saugių kelionių!